***Fedőlap***

**Az előterjesztés közgyűlés elé kerül**

**Az előterjesztés tárgyalásának napja: 2015. december 17.**

**Javaslat hangversenyzongora vásárlására**

**Előadó:** oktatási, kulturális, ifjúsági és sport bizottság elnöke

pénzügyi bizottság elnöke

gazdasági és területfejlesztési bizottság elnöke

**Előkészítő:** dr. Petánszki Lajos, osztályvezető

Bokor Zsuzsanna kulturális ügyintéző

**Meghívott:** Dőr Gabriella, Sándor Frigyes AMI, intézményvezető-helyettes

**Véleményező bizottságok:**

oktatási, kulturális, ifjúsági és sport bizottság 2015.12.15.

pénzügyi bizottság 2015.12.15.

gazdasági és területfejlesztési bizottság 2015.12.15.

**A napirendi pont rövid tartalma:** A Sándor Frigyes Alapfokú Művészeti Iskola kezdeményezte, hogy az önkormányzat vásároljon egy hangversenyzongorát, amely helyileg az evangélikus templomban lenne, az ott tartandó koncerteket szolgálná ki. Egy hangversenyzongora ára márkától függően nettó 6-7 M Ft-tól több tízmillió Ft lehet. Pozitív döntés esetén a zongora az önkormányzat tulajdonát képezné. Alternatív határozati javaslatot készítettünk elő.

**A napirendi pont előkészítőinek adatai:**

Osztály neve: Jogi és Szervezési Igazgatóság

Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25/544-151

Iktatószám: 43949-4/2015

Előkészítő aláírása: Bokor Zsuzsanna sk.

Igazgató / Osztályvezető aláírása: dr. Petánszki Lajos sk.

**A törvényességi ellenőrzésre vonatkozó adatok:**

Törvényességi ellenőrzést végző személy: dr. Horváth Petra sk.

Leadás dátuma: 2015.12.07.

Ellenőrzés dátuma: 2015.12.08.

Törvényességi észrevétel: Van/nincs

Amennyiben van:

Az elfogadáshoz szükséges szavazati arány: egyszerű/ minősített

**A tárgyalás módja:** **Nyílt ülés**

**Egyéb megjegyzések:**

**JAVASLAT**

**hangversenyzongora vásárlására**

**Tisztelt Közgyűlés!**

A Sándor Frigyes Alapfokú Művészeti Iskola kezdeményezte, hogy az önkormányzat vásároljon egy hangversenyzongorát, amely helyileg az evangélikus templomban lenne, az ott tartandó koncerteket szolgálná ki. (1. számú melléklet) Az evangélikus templomban az önkormányzattal kötött együttműködési megállapodás értelmében önkormányzati szervezésben évente 15 koncertre van lehetőség, ezt a számot 8-10 évvel ezelőtt kellett 12-ről felemelni, elsősorban az iskolák karácsony előtti rendezvényei miatt. Az utóbbi időkben évente kb. 9-10 önkormányzat által engedélyezett koncertre kerül sor a templomban, de természetesen a templom maga is szervez rendezvényeket, ahol használhatják a hangszert.

A Sándor Frigyes Alapfokú Művészeti Iskolától a kérelem kiegészítését kértük, a megvásárlandó zongora márkájára és árára kértünk javaslatot. A választ a 2. számú melléklet tartalmazza.

Erre a helyszínre megfelelő minőségű hangszer lehetne a Yamaha cég által gyártott hangszer is, ennek ára a 186 cm hosszúságú zongorák esetében nem éri el a közbeszerzési értékhatárt. A mellékelt árak bruttóban értendők, így a Yamaha C3X (nettó 7.952.756 Ft), ill. a Yamaha C3 (nettó 6.771.654 Ft) típusú hangszerek ára lehetővé teszi egyszerűbb eljárás lefolytatását.

Egy hangversenyzongora kiválasztása szakértelmet igényel, az árak összevetése nem elég, meg kell győződni a zongora állapotáról, hiszen egy több millió Ft-os zongorát évtizedekre vásárol a leendő tulajdonos, és arra kell törekednie, hogy a rendszeres hangolás mellett a zongora egyéb kiadást ne jelentsen számára. Javasoljuk, hogy az önkormányzat vonjon be szakértőt a vásárlás folyamatába, akinek az árajánlatok bekérésétől a zongora átvizsgálásáig, írásos javaslattételig tartana.

Az előterjesztést az oktatási, kulturális, ifjúsági és sportbizottság, a pénzügyi bizottság, valamint a gazdasági és területfejlesztési bizottság a közgyűlési előterjesztések postázása után tárgyalta, így a bizottsági vélemények ismertetésére a közgyűlés ülésén, szóban kerül sor.

Fentiek alapján az alábbi alternatív határozati javaslatot terjesztjük a Tisztelt Közgyűlés elé:

**„A” változat**

**HATÁROZATI JAVASLAT**

**Dunaújváros Megyei Jogú Város Közgyűlésének**

**…/2015. (XII.17.) határozata**

**hangversenyzongora vásárlásáról**

1. Dunaújváros Megyei Jogú Város Közgyűlése a Sándor Frigyes Alapfokú Művészeti iskola kezdeményezése alapján úgy dönt, hogy Yamaha C3 vagy Yamaha C3X márkájú hangversenyzongorát vásárol, amelyet a Dunaújvárosi Evangélikus Templomban helyez el, és amelyre maximum 8.000 E Ft +áfát különít el a 2016. évi költségvetésében.

2. Dunaújváros Megyei Jogú Város Közgyűlése utasítja a jegyzőt, hogy az 1. pontban elhatározottakat a 2016. évi költségvetés előkészítése során vegye figyelembe.

**Felelős:**  - a költségvetés előkészítéséért:

a jegyző

- a költségvetés előkészítésében való közreműködésért:

a költségvetési és pénzügyi osztály vezetője

**Határidő:** a 2016. évi költségvetés készítésének időpontja

3. Dunaújváros Megyei Jogú Város Közgyűlése utasítja a polgármestert, hogy kérjen fel szakértőt a zongoravásárlás érdekében, és a megbízási szerződést terjessze be az oktatási, kulturális, ifjúsági és sportbizottság és az ügyrendi, igazgatási és jogi bizottság elé. A megbízásra fedezetet biztosít a 2015. évi költségvetéséről és végrehajtásának szabályairól szóló 2/2015. (II. 20.) önkormányzati rendelet 5. melléklet „Kulturális, oktatási és ifjúsági feladatok” alcím „dologi kiadások” rovata.

**Felelős:** - a határozat végrehajtásáért:

a polgármester

- a határozat végrehajtásában való közreműködésért:

a jogi és szervezési igazgató

**Határidő:**  2015.december 30.

**„B” változat**

**HATÁROZATI JAVASLAT**

**Dunaújváros Megyei Jogú Város Közgyűlésének**

**…/2015. (XII.17.) határozata**

**hangversenyzongora vásárlásáról**

Dunaújváros Megyei Jogú Város Közgyűlése nem kíván hangversenyzongorát vásárolni a Dunaújvárosi Evangélikus Templomba.

**Felelős:** - a határozat közléséért:

a polgármester

- a határozat közlésében való közreműködésért:

a jogi és szervezési igazgató

**Határidő:**  2015.december 30.

Dunaújváros, 2015. december 17.

**Sztankovics László s.k. Pintér Attila s.k.**

**az oktatási, kulturális, ifjúsági a pénzügyi bizottság**

**bizottság elnöke elnöke**

**Hingyi László s.k.**

**a gazdasági és területfejlesztési**

**bizottság elnöke**